Lav et referat af nedenstående tekst:

Tekst:
AaB fik kæmpet sig tilbage og fik uafgjort mod naboklubben Vendsyssel FF, da de to nordjyske hold spillede 2-2 i træningskampen, som blev spillet lørdag eftermiddag. Det var aalborgensernes første træningskamp tilbage på dansk jord. Inden kampen havde AaB senest vundet over norske Sogndal med 5-3. - Jeg er posistiv over, at vi kommer tilbage, og jeg synes egentlig, vi skal vinde kampen, lyder det fra Nicklas Helenius efter kampen. - Det var godkendt langt hen ad vejen, selvom der selvfølgelig er nogle ting, som vi skal arbejde med, fortæller den dobbelte målscorer Louka Prip. En kamp med op og nedture Det var en af de hjemvendte helte Rasmus Thelander, der lavede en stor personlig fejl kort inde i kampen, som sendte Wessam Abou Ali alene mod AaB-målet. Her viste den tidligere AaB-spiller, hvorfor han havde scoret otte mål i 1. divisionen i efteråret for Vendsyssel, da han straffede fejlen og bragte Vendsyssel foran med 1-0. Kort inde i anden halvleg var det igen gæsterne nordenfjords fra, der fik sendt bolden i kassen. Denne gang var det Simon Okosun, der bragte vendelboerne foran med 2-0 på trods af en flot redning af unge Teo Sander lige inden. Dog formåede hjemmeholdet at få reduceret til 1-2 kort tid efter, da Louka Prip med lidt held og hjælp fra Vendsyssel-målmand Marcus Bundgaard, kunne se bolden gå i mål. Og AaB-fansene nåede næsten ikke at sætte sig ned, før Louka Prip igen gav dem grund til at juble. Endnu en fejl fra Vendsyssel keeperen resulterede nemlig i, at Louka Prip kunne udligne til 2-2 på et godt hug fra kanten af feltet. Se begge interviews herunder: Mange gode ting at tage med Efter kampen var det ikke kun negative kommentar, som TV2 Nord fangede fra spillerne. Tværtimod var der en del positivisme at spore. - Vi har lukket for mange mål ind på dødbolde, men der var maget positivt offensivt og vi starter godt. Det var også to gode pres-situationer, der skaber vores mål, så når man arbejder sammen som hold, så får man success, konstaterer Nciklas Helenius, der dog ikke selv fik scoret i kampen. Målene kom derimod fra Louka Prip, der personligt var glad for at se de to kasser gå i mål. -    Det var dejligt, da det jo er mit job at lave mål og skabe chancer, hvilket jeg gjorde i dag, og det håber jeg selvfølgelig, at jeg kan tage med i kampen mod AGF, fortæller den dobbeltemålscorer, der ikke er bekymdret for den kommende Superligakamp. - Jeg er slet ikke bekymret. Jeg synes, vi har et godt hold, som klarer det hele godt på trods af, at det har været et hårdt forløb i lang tid. Se billeder fra kampen herunder:

Referat:
De to nordjyske klubber måtte dele, da slutfløjtet lød på Aalborg Portland Park.